Heropening van skole: Wat beteken dit vir onderwysers? - Corona Krisissentrum
Tuis / COVID-19 / Heropening van skole: Wat beteken dit vir onderwysers?
Heropening van skole: Wat beteken dit vir onderwysers?
Die amptelike datum waarop leerlinge na skole moet terugkeer, is deur minister Angie Motshekga bekendgemaak. Die voorstel is dat onderwysers op 18 Mei by skole moet aanmeld en dat matrikulante en graad 7's hul skooljaar op 1 Junie kan hervat.
Motshekga het die versekering gegee dat leerlinge nie toegelaat sal word om terug te keer skool toe voordat skole nie die nodige maatreëls getref het om die verspreiding van Covid-19 te verhoed nie. Veiligheidsmaatreëls behels die volgende:
Higiëniese middels, wat maskers, handontsmetmiddels, handskoene en ander beskermende kleredrag bevat, sal aan alle skole versprei word.
Alle leerlinge en onderwysers moet regdeur die dag maskers dra.
Wanneer kontakonderrig hervat word, sal leerlinge vir Covid-19 nagegaan en getoets word.
Alle leerlinge en onderwysers sal opgelei word om veiligheid- en gesondheidsmaatreëls te kan toepas wanneer leerlinge op 1 Junie terugkeer.
Leerlinge se hande sal ontsmet word voor hulle by 'n klaskamer ingaan.
Nie meer as twee leerlinge mag by 'n skoolbank sit nie.
Klaskamers sal elke dag ontsmet word.
Watertenks sal aan 3 500 skole wat nie water het nie, verskaf word.
Leerlinge wat per bus skool toe ry se hande sal ontsmet word voor hulle op die bus klim. Hulle mag ook nie naby mekaar in die skoolbus sit nie.
Die beweging van leerlinge tussen klasse sal beperk word.
Aktiwiteite soos sportbyeenkomste en skoolkonserte word nie toegelaat nie.
Dit is 'n groot uitdaging om skole gereed te kry sodat dit veilig en skoon is en binne die nuwe inperkingsregulasies val. Soos in die privaat sektor is daar vele aspekte om in ag te neem. Dit sluit onder meer in die veiligheid van ons onderwysers as werknemers, die veiligheid van ons kinders, die kurrikulum en ons kinders se akademiese vordering.
Ons wil graag hoor hoe ons onderwysers oor die departement van onderwys se voorstelle en regulasies voel. As jy 'n onderwyser is, lewer asseblief jou insette hier as kommentaar sodat ons op die plan kan reageer, klik hier.
Volgehoue en volhoubare hervatting van kontakonderwys
Om die verlies aan leer sover moontlik te beperk, in te haal en te verseker die lesse wat uit hierdie krisis geleer is, ook op die lang termyn optimaal benut word, het die Skoleondersteuningsentrum (SOS) in samewerking met Solidariteit 'n vyfledige plan voorgestel:
Hervat kontakonderwys so gou as moontlik op 'n veilige manier
Stel 'n digitale strategie in plek
Hierdie dokument is deur die Skoleondersteuningsentrum (SOS), in samewerking met lede van die SOS se Leierskapvereniging, lede van skoolbeheerliggame en die Solidariteit Beweging ontwikkel ten einde 'n strategiese raamwerk vir die volgehoue en volhoubare hervatting van kontakonderwys daar te stel.
Hierdie insette word beoog as bydraend tot en in pas met die Departement van Basiese Onderwys (DBO) se nasionale strategie om die invloed van Covid-19 op onderwys aan te pak. Die voorstelle is daarop gemik om die verlies aan onderrigtyd so gou moontlik binne 'n veilige en gesonde skoolomgewing in te haal, sinvolle assessering moontlik te maak en die waarde van aanlyn onderrig as ondersteunend tot leer te optimaliseer.